ועדת הכספים, כנסת 17, פרוטוקול מספר 543, 2007-10-17 11:00

סטס מיסז'ניקוב: אנחנו עוברים לצו הבא: צו תעריף המכס והפטורים ומס קניה על טובין (תיקון מס' 29), התשס"ז-2007, פוליאתילן.

בועז סופר: הצו הבא מדבר על פוליאתילן, המכס על פוליאתילן היה 8%.

בועז סופר: בתיאום עם משרד התמ"ת נתבקשנו לעשות הוראת שעה ולהפחית את המכס ל-4% על פוליאתילן.

ניסן סלומינסקי: למה?

שי חרמש: כי אתה יצואן גדול יותר של פלסטיק מאשר של פוליאתילן.

בועז סופר: היה גם פיקוח מחירים על מוצרים של פלסטיק.

בועז סופר: הורדנו את המכס על פוליאתילן ל-4% בהוראת שעה עד סוף שנת 2006.

בועז סופר: היה מכס שבא להגן על הייצור המקומי בשיעור של 8%.

בועז סופר: משרד התמ"ת ביקשו להפחית את המכס לשיעור של 4% על מנת להגביר את התחרות, במקביל גם לבטל את פיקוח המחירים על פוליאתילן.

בועז סופר: נענינו לכך ועשינו זאת בתיאום אתם כהוראת שעה עד סוף שנת 2007 הופחת המכס ל-4%.

בועז סופר: ב-1 בינואר 2007 הוצאנו תעריף מכס חדש ובטעות כתוב שם "פטור", זה היה אמור להיות 4% עד סוף שנת 2007.

בועז סופר: מה שעשינו, אמרנו, נשנה את חזרה ל-4%, אבל בגלל שהתעוררנו מאוחר מדי, עשינו את זה ביום הפרסום ולא רטרואקטיבית כדי לא לחייב אנשים שכבר שחררו מהמכס ב-4%.

ניסן סלומינסקי: כלומר, לא צריך לדון בעיקרי התקנה אלא צריך להחזיר את זה מאפס ל-4% בגלל טעות שלכם.

בועז סופר: בדיוק.

סטס מיסז'ניקוב: מי בעד אישור צו תעריף המכס והפטורים ומס קניה על טובין (תיקון מס' 29), התשס"ז-2007 (תיקון טעות) (פוליאתילן).

סטס מיסז'ניקוב: הצבעה בעד – 6 נגד – אין נמנעים – אין צו תעריף המכס והפטורים ומס קניה על טובין (תיקון מס' 29), התשס"ז2007, נתקבל.

סטס מיסז'ניקוב: הצו אושר.

סטס מיסז'ניקוב: שינויים בתקציב לשנת 2007 פנייה מס' 530-531:

סטס מיסז'ניקוב: אנחנו עוברים לסעיף האחרון בסדר היום: שינויים בתקציב לשנת 2007.

סטס מיסז'ניקוב: הפנייה הראשונה, פנייה מספר 511, משרד התחבורה, אין נציג, לא דנים בזה.

סטס מיסז'ניקוב: הפנייה הבאה 527, אין נציג, אני לא דן בזה.

סטס מיסז'ניקוב: הפנייה הבאה 530-531.

חנן פריצקי: אני תקציבן משרד הרווחה, הפנייה היא שינוי פנימי במשרד הרווחה, כמו כן, לתקצב הכנסות בפיקוח אלקטרוני, לתקצב הכנסות מביטוח לאומי, להעביר תקציב לדרוזים, למשרד השיכון, כאשר הם עשו לנו פעולה במסגרת הפרויקט הבין-משרדי.

חנן פריצקי: אלה שינויים פנימיים.

ניסן סלומינסקי: בכמה כסף מדובר?

זאב אלקין: מאיפה אתם לוקחים?

חנן פריצקי: במסגרת פיתוח, במסגרת התוכנית הלאומית, כספים שאנחנו קיבלנו לטובת הטיפול בדרוזים, צ'רקסים ובדואים, פעולה אחת נעשתה על ידי משרד השיכון ואנחנו מתקצבים אותה במסגרת העברה כספית.

חנן פריצקי: שאר השינויים, מדובר בשינויים פנימיים.

סופה לנדבר: מאיפה אתם לוקחים?

חנן פריצקי: מהתוכנית הלאומית.

סופה לנדבר: מה זה תוכנית לאומית?

ניסן סלומינסקי: אתם מורידים מאבחון מפגרים?

חנן פריצקי: אפשר לשאול שאלה אחרת, באבחון מפגרים אנחנו מוסיפים מיליון.

חנן פריצקי: מורידים מיליון בתקציב ומתקצבים הכנסות.

ניסן סלומינסקי: בפועל אתם מורידים.

ניסן סלומינסקי: עכשיו אתם מעבירים את זה להוצאה מותנית.

חנן פריצקי: יש לנו מיליון שקל הכנסה נוספת ולכן אנחנו מורידים מיליון שקל מאבחון ומעבירים את זה לטובת מעונות ממשלתיים למפגרים.

חנן פריצקי: שינויים פנימיים במסגרת המפגרים, אוספים מיליון שקל לטובת - - -

ניסן סלומינסקי: מה זה קשור לבקשה הזאת?

ניסן סלומינסקי: כאן הבקשה היא להעביר לפיתוח מוסדות ציבור הבדואים, תוך כדי זה אתה עושה שינויים אחרים?

חנן פריצקי: לא, אמרתי, השינוי הזה נועד לעשות מספר שינויים פנימיים במשרד הרווחה.

חנן פריצקי: חלק מהשינוי הוא גם העברה.

סטס מיסז'ניקוב: מי בעד אישור פנייה 530-531, ירים את ידו.

סטס מיסז'ניקוב: הצבעה בעד – רוב נגד – אין נמנעים – אין הבקשה אושרה.

סטס מיסז'ניקוב: הבקשה אושרה.

סטס מיסז'ניקוב: פנייה מס' 532:

סטס מיסז'ניקוב: פנייה 532, קליטת עלייה.

בינג מאיר: מבצעים פרויקט ביטחון, גידור קריית הממשלה, כאן ברחוב קפלן, משרד הקליטה מעביר את ההשתתפות שלו למשרד האוצר.

זאב אלקין: למה?

סופה לנדבר: לא הבנתי, מאיפה הם מעבירים ולאן הם לוקחים?

סטס מיסז'ניקוב: משרד הקליטה משתתף בגדר של קריית הממשלה.

זאב אלקין: אדוני היושב ראש, לתומי חשבתי בהתחלה, שמדובר בהעברה לגדר, אבל אחרי שלמדתי שמדובר בגדר הממשלה, נראה לי, שמבחינת הצרכים של עולים חדשים, יש הרבה עולים חדשים שיבואו להפגין והגדר הזה תפריע להם.

סטס מיסז'ניקוב: מי בעד אישור פנייה מספר 532 ירים את ידו.

סטס מיסז'ניקוב: הצבעה בעד – 1 נגד – 6 נמנעים – אין הבקשה לא אושרה.

סטס מיסז'ניקוב: פנייה מספר 532 לא אושרה.

שי חרמש: אני מבקש רוויזיה.

ניסן סלומינסקי: תצביע מייד על הרוויזיה.

סטס מיסז'ניקוב: מי בעד הרוויזיה?

סטס מיסז'ניקוב: הצבעה בעד הרוויזיה – 3 נגד – 6 נמנעים – אין הרוויזיה לא התקבלה.

סטס מיסז'ניקוב: הרוויזיה לא התקבלה.

סטס מיסז'ניקוב: פנייה מס' 533-534:

סטס מיסז'ניקוב: אנחנו עוברים לפנייה 533-534.

מאיר בינג: 5.6 מיליון שקלים עבור פשרה שקיבלה תוקף של פסק דין בין המדינה לבין החקלאים שמערכת הביטחון מנעה מהם להגיע לקרקעות שלהם.

סטס מיסז'ניקוב: מי בעד אישור פנייה 533-534, ירים את ידו.

סטס מיסז'ניקוב: הצבעה בעד – רוב נגד – אין נמנעים – אין הבקשה אושרה.

סטס מיסז'ניקוב: פנייה מספר 533-534 אושרה.

סטס מיסז'ניקוב: פנייה מס' 542-543:

סטס מיסז'ניקוב: פנייה מספר 542-543.

ששון דקל: יש כאן שני שינויים, סך הפנייה היא 6.5 מיליון שקלים.

ששון דקל: 5 מיליון שקלים זה להגדיל הוצאות כבאות, בעיקר לתגבור עוטף עזה.

ששון דקל: ו-1.5 מיליון שקלים לתגבר את הביקורת על רשויות מקומיות, הכוונה להגביר את הביקורת על ועדות מרחביות.

ניסן סלומינסקי: מאיפה אתם לוקחים את הכסף הזה?

ניסן סלומינסקי: מה זה שיפוי רשויות מקומיות, שאתם לוקחים מזה 6.5 מיליון?

ראובן ריבלין: זאת תוספת שנותן האוצר למשרד הפנים?

ששון דקל: זה סעיף הרזרבה.

ניסן סלומינסקי: מה זה השיפוי הזה?

ראובן ריבלין: שיפוי זה כמו מענק.

חיים אורון: הם לוקחים מסעיף הוצאות שונות, בתוך הוצאות שונות יש תת סעיף של 40 מיליון שקל לרשויות מקומיות,מתוכו הם מעבירים לרזרבה הכללית.

סטס מיסז'ניקוב: מי בעד אישור פנייה מספר 542-543, ירים את ידו.

סטס מיסז'ניקוב: הצבעה בעד – רוב נגד – אין נמנעים – אין הבקשה אושרה.

סטס מיסז'ניקוב: פנייה 542-543 אושרה.

סטס מיסז'ניקוב: פנייה מס' 548:

סטס מיסז'ניקוב: פנייה מספר 548, מינהל הדיור הממשלתי.

חנן פריצקי: הפנייה נועדה לתקצב תשלום פשרה שקיבלה תוקף של פסק דין בין המדינה לבין חברת אשמורת תיכונה, בתביעה שהוגשה נגד המדינה, פרויקטים של בינוי שבהם הועסקה החברה.

סטס מיסז'ניקוב: מי בעד אישור פנייה מספר 548, ירים את ידו.

סטס מיסז'ניקוב: הצבעה בעד – רוב נגד – אין נמנעים – אין הבקשה אושרה.

סטס מיסז'ניקוב: פנייה מספר 548 אושרה.

סטס מיסז'ניקוב: פנייה מס' 537:

סטס מיסז'ניקוב: אנחנו עוברים לפנייה מספר 537.

מאיר בינג: מערכת מחשוב היא מערכת חדשה שרשות המסים הולכת לפתח, היא בעלות כללית של כ-300 מיליון שקלים בלי מע"מ ועוד 30 מיליון לשיפורים במהלך השנים.

מאיר בינג: זאת עלות למערכת עד שנת 2021.

מאיר בינג: ההרשאה להתחייב מחולקת בפנייה הזאת ובפנייה נוספת שתגיע היום לוועדת הכספים.

מאיר בינג: פה מופיע החלק של הפיתוח שלה, החלק של התחזוקה השוטפת יופיע ב-05.

מאיר בינג: זאת מערכת שמקשרת בין מערך הייצוא ומערך הייבוא כדי להצליב נתונים.

מאיר בינג: זה מערך שהגיע לדיון בוועדת הכספים לפני כשנתיים.

מאיר בינג: חלק מהמקורות הם ממקורות תקציב המדינה, וחלק, מאגרות רשומון לשלוש שנים, רשומון בייבוא ובייצוא.

מאיר בינג: בזמנו יצאנו למכרז, מל"מ הגישה הצעה יחידה, ברגע שהם ראו שהם הציעו הצעה הרבה יותר גבוהה מהאומדן, פסלנו את המכרז ורשות המסים ניהלה משא ומתן עם מל"מ והגיעו עכשיו להבנות.

סטס מיסז'ניקוב: מי בעד פנייה מספר 537 ירים את ידו.

סטס מיסז'ניקוב: הצבעה בעד – רוב נגד – אין נמנעים – אין הבקשה אושרה.

סטס מיסז'ניקוב: פנייה מספר 537 אושרה.

סטס מיסז'ניקוב: פנייה מס' 539:

סטס מיסז'ניקוב: אנחנו עוברים לפנייה מספר 539, מי בעד ירים את ידו.

סטס מיסז'ניקוב: הצבעה בעד – רוב נגד – אין נמנעים – אין הבקשה אושרה.

סטס מיסז'ניקוב: פנייה מספר 539 אושרה.

סטס מיסז'ניקוב: פנייה מס' 540:

סטס מיסז'ניקוב: אנחנו עוברים לפנייה מספר 540.

מאיר בינג: הפנייה נועדה לבצע שינוי בתקציב הוצאות פיתוח לשם מימון הלוואות לעובדי מדינה, השנה יש ביצוע מלא של התקציב.

סמדר אלחנני: תראה מה קורה פה, אתה מוריד בהלוואות של עובדי הוראה.

מאיר בינג: נכון, שם אין ביצוע מלא, יש להם מנגנון אחר, בנק מסד.

סטס מיסז'ניקוב: מי בעד אישור פנייה 540, ירים את ידו.

סטס מיסז'ניקוב: הצבעה בעד – רוב נגד – אין נמנעים – אין הבקשה אושרה.

סטס מיסז'ניקוב: פנייה מספר 540 אושרה.

סטס מיסז'ניקוב: פנייה מס' 544-545:

סטס מיסז'ניקוב: אנחנו עוברים לפנייה מספר 544-545, המשרד לביטחון פנים.

יעקב ליצמן: מה זה הכנסה מבחוץ?

יעקב ליצמן: איך מקבלים הכנסה מבחוץ עבור חשמל?

עמית שפייזמן: למשטרה יש גורמים חיצוניים שמשתמשים בחשמל במתקנים משטרתיים והמשטרה גובה חזרה את ההוצאות.

סמדר אלחנני: למשל?

עמית שפייזמן: למשל, ממסרים של קשר, חברות סלולארי.

סטס מיסז'ניקוב: מי בעד אישור פנייה 545-544, שירים את ידו.

סטס מיסז'ניקוב: הצבעה בעד – רוב נגד – אין נמנעים – אין הבקשה אושרה.

סטס מיסז'ניקוב: פנייה מספר 544-545 אושרה.

סטס מיסז'ניקוב: פנייה מס' 546-547:

סטס מיסז'ניקוב: פנייה מספר 546-547, משרד הפנים.

סטס מיסז'ניקוב: ביקשתי רשימה וקיבלתי, יש כאן את כל רשימת היישובים שאיבדו את מענק האיזון, כמובן שלא החזירו להם ב-100% אבל החזירו בפרופורציה.

ראובן ריבלין: היישובים הערביים נמצאים שם?

סטס מיסז'ניקוב: את היישובים הערביים אישרנו בשבוע שעבר, את כולם.

סטס מיסז'ניקוב: מי בעד אישור פנייה מספר 546-547, ירים את ידו.

סטס מיסז'ניקוב: הצבעה בעד – רוב נגד – אין נמנעים – אין הבקשה אושרה.

סטס מיסז'ניקוב: פנייה מספר 546-547 אושרה.

סטס מיסז'ניקוב: פנייה מס' 551-552:

סטס מיסז'ניקוב: אנחנו עוברים לפנייה מספר 549.

סטס מיסז'ניקוב: אי נציג של משרד הפנים, לא דנים בזה.

סטס מיסז'ניקוב: עוברים לפנייה מספר 551-552.

מאיר בינג: יש כאן מספר נושאים, אני מתנצל, פיצלתי את הפניות, יש לנו בעיה טכנית, הגענו לפנייה 93, מבחינה מחשובית אפשר להגיע עד 99, עד סוף איאלץ לחבר את הפניות.

מאיר בינג: זה נשמע מגוחך, אבל לצערי זאת האמת, המחשב לא סופר 100.

מאיר בינג: הפנייה הזאת כוללת מספר נושאים, היא כוללת 60 מיליון שקלים בהרשאה להתחייב עבור חגיגות 60 שנה למדינה, בתקציב 2008 מתוקצבים 95 מיליון שקלים לנושא.

מאיר בינג: משרד ראש הממשלה יוצא עם מכרז לחברה שתפיק ותארגן את רוב החגיגות.

מאיר בינג: מי שאחראית על התקציב הזה היא השרה רוחמה אברהם.

מאיר בינג: חוץ מזה יש כאן תקצוב אמרכלות שעיקרו לנסיעות לחו"ל.

ניסן סלומינסקי: של מי, של ראש הממשלה?

מאיר בינג: כן, יש נסיעה לארצות הברית ויש נסיעה לאירופה.

ניסן סלומינסקי: ובכמה מדובר?

ניסן סלומינסקי: כמה עולה הנסיעה של ראש הממשלה לארצות הברית?

מאיר בינג: בסביבות 4 מיליון שקלים, הרוב זה עבור סידורי ביטחון.

מאיר בינג: כאמור, מתוכננות שתי נסיעות, האחת לאירופה והשנייה לארצות הברית.

מאיר בינג: בנוסף, יש כאן שני נושאים נוספים, תקצוב לשכת השר עמי איילון.

מאיר בינג: ודבר נוסף, העברה של מיליון שקל ממשרד התמ"ת למשרד ראש הממשלה עבור פרויקט "עלה נגב" בהתאם להחלטת ממשלה.

זאב אלקין: אדוני היושב ראש, השאלה שלי פשוטה מאוד, יכול להיות שבגלל אותן נסיבות טכניות שכרגע ציינת, זה מה שיצא, אבל יצא דבר מוזר מאוד תחת ידיכם.

זאב אלקין: ציינת כמה דברים ראויים, אבל יש כמה דברים מקוממים.

זאב אלקין: עיינתי בפנייה הזאת ואני רואה, יש קיצוץ בתקציב ועדת וינוגרד, למה?

זאב אלקין: כדי לממן את לשכת השר עמי איילון.

זאב אלקין: ליצור דבר יותר מגוחך מבחינת סדר היום הציבורי, על חשבון ועדת וינוגרד, לממן את לשכת השר אילון, זה מוזר.

זאב אלקין: זה לא הדבר היחיד המקומם, מה אשם ארכיון המדינה שהוא צריך לממן את הלשכה של השר עמי אילון?

זאב אלקין: מה אשם מערך הדיור, כבר פתרנו את כל הבעיות במערך הדיור?

זאב אלקין: צריכים לקחת ממאגר הדיור כדי לממן את לשכת השר עמי אילון.

זאב אלקין: אין יותר דבר יותר ציני מאשר לקחת מתקציב ועדת וינוגרד ולממן את לשכת השר עמי אילון.

ראובן ריבלין: אני מתפלא על חבר הכנסת זאב אלקין, הרי לשכת השר עמי אילון היא דבר חדש שאנחנו יצרנו בגלל ועדת וינוגרד.

ראובן ריבלין: אמרו לוועדת וינוגרד, אם לא הייתם מפרסמים דברים קשים על ראש הממשלה, לא היינו צריכים לצרף את עמי אילון לממשלה.

ראובן ריבלין: אבל עכשיו נמצאים במצב פוליטי קשה, לכן צריך לצרף את עמי אילון לממשלה.

ראובן ריבלין: מי צריך לממן?

ראובן ריבלין: הגורם שיצר את הצורך לשמש - - -

סטס מיסז'ניקוב: אז פתרנו את הבעיה, אפשר להצביע בעד.

ראובן ריבלין: אני מבין את הבקשה, אבל כמובן שאתנגד לבקשה בכל תוקף.

ניסן סלומינסקי: אנחנו לא יכולים להצביע בעד כי הלשכה של חיים רמון לא מקבלת שום תוספת.

ניסן סלומינסקי: יש שלושה שרים בלשכת ראש הממשלה, שאף אחד לא יודע מה הם עושים.

ניסן סלומינסקי: מה עמי אילון עושה, לא יודעים, מה חיים רמון עושה, לא יודעים, וגם רוחמה אברהם.

ניסן סלומינסקי: אני מתנגד להצעה הזאת.

סטס מיסז'ניקוב: אני מוריד את הנושא הזה מסדר היום.

סטס מיסז'ניקוב: אני מודה לכולם, הישיבה נעולה.